Maria Wine

**Maria Wine**, egentlig *Karla Marie Lundkvist*, født *Karla Maria Petersen* 8. juli 1912 i København, Danmark, døde 22. april 2003 i Solna, Stockholms län, var en svensk forfatter og dikter med danske røtter. Hun var gift fra 1936 med forfatteren Artur Lundkvist.

Maria Wines park i Råsunda er oppkalt etter henne.

## Bakgrunn
Maria Wine, da Karla Petersen, ble født i København den 8. juli 1912. Som fireåring ble hun etterlatt av sin mor på et barnehjem, der hun ble slått og vantrivdes. Etterhvert ble hun plassert i fosterhjem, men heller ikke der fant hun trygghet.

Vendepunktet kom i juni 1936 da hun som tjuefireåring skulle reise på ferie til Rørvig, og på togreisen traff sin blivende mann, den svenske forfatteren Artur Lundkvist. De begynte å brevveksle, og giftet seg senere samme år. Hun flyttet med ham til Sverige, og i sitt nye hjemland ble hun introdusert for litteraturens verden. Oppmuntret og inspirert av sin mann begynte hun å skrive. Hun skrev på svensk og valgte forfatternavnet *Maria Wine* etter sitt mellomnavn og sin mors slektsnavn.

## Wines diktning
Maria Wines tidlige opplevelser av sårbarhet går igjen i hennes forfatterskap. 

Hun debuterte i 1942 med dikt i den litteræra kalenderen Horisont, og i 1943 kom hennes første bok, den modernistiske diktsamlingen *Vinden ur mörkret*. I 1945 ga hun ut diktsamlingen *Naken som ljuset*, og i 1948 kom *Feberfötter* ut. Hun skildret de bitre barndomsopplevelsene sine i de selvbiografiske prosaskissene *Man har skjutit ett lejon* (1951) og *Virveldans* (1953). 

Frem til sin død i 2003 ga hun ut mer enn tretti diktsamlinger og prosalyriske verk. Hennes siste diktsamling *Gå på mossa* ble utgitt i 2001 i boken *Dikter i urval 1942–2000*.

Kjærlighet er også et gjennomgående tema i Wines diktning; den frie, erotiske, sensuelle kjærligheten, hengivenheten, avhengigheten, men også problemene. I de senere diktene hennes er ektemannens sykdom og død sentrale temaer. Det lange samværet med Artur Lundkvist skildret hun i erindringsboken *Minnena vakar* (1994).

## Bibliografi
* 1943 – *Vinden ur mörkret* (diktsamling)
* 1945 – *Naken som ljuset* (diktsamling)
* 1947 – *Feberfötter* (diktsamling)
* 1948 – *Ring i ring*
* 1950 – *Född med svarta segel*
* 1951 – *Man har skjutit ett lejon* (prosaskisse; selvbiografisk)
* 1953 – *Virveldans* (prosaskisse; selvbiografisk)
* 1954 – *Dikter 1942–1950*
* 1954 – *Stenens källa*
* 1956 – *Munspel under molnen*
* 1957 – *Kanskes osäkra båt*
* 1958 – *En bortkastad ros*
* 1959 – *Skönhet och död*
* 1961 – *Vinge*
* 1961 – *Kärlek i svart och rött*
* 1963 – *Jag i andra*
* 1964 – *Talar fågel, talar jag*
* 1965 – *Byta daggkåpa*
* 1967 – *Svarta serenader*
* 1969 – *Skärvor av pärlemor*
* 1970 – *Där skönheten tigger sitt bröd*
* 1971 – *Djurkrets*
* 1973 – *Vredens och kärlekens hand*
* 1975 – *Nattlandia*
* 1976 – *Resor i glädje och fruktan*
* 1977 – *Svårmodets mod*
* 1978 – *Tala! Jag lyssnar*
* 1979 – *Lövsus i moll*
* 1982 – *Under höstens stjärnor*
* 1984 – *Skuggan av molnet*
* 1985 – *Kärleken: den ljusa, den mörka*
* 1987 – *Den bevingade drömmen*
* 1991 – *Men ändå en glädje*
* 1994 – *Minnena vakar* (erindringer)
* 1997 – *Utan längtan – inget liv*
* 2001 – *Dikter i urval 1942–2000*
; Oversettelser
* 1948 – *Afrikansk negerdiktning: ordspråk och dikter, berättelser och sägner* (oversatt til dansk av Carl Kjersmeier, oversatt fra dansk av Maria Wine, Norstedt)
* 1977 – *Siv Cedering Fox: En dryck kallt vatten* (Coeckelberghs)

## Priser og utmerkelser
* 1954 – Boklotteriets stipendiat
* 1970 – Litteraturfrämjandets stipendiat
* 1976 – Bellmanpriset
* 1985 – Ferlinpriset
* 1998 – Gustaf Fröding-sällskapets lyrikpris
* 2002 – Professors namn

## Referanser


## Kilder
* Artur Lundkvist och Maria Wines stiftelse
* *Den svenska litteraturen V*, Bonniers 1989
* Agneta & Lars Erik Blomquist, *Vem är vem i svensk litteratur*, s. 238 – 2391999

## Videre lesning
* Mats Gellerfelt, ”Svensk poesis grande dame”, *Svenska Dagbladet*, 7 juli 2002
* René Vázquez Díaz, *"Maria Wine: fångad fågel"*, *Anteckningar i marginalen*, Kentaur förlag 2000